The Blue Cheese Smokey Burger
Το απίθανο αυτό μπέργκερ έχει δύο χαρακτηριστικά που το απογειώνουν: το μπιφτέκι έχει άψογα «καραμελωμένες» άκρες και συνοδεύεται από μια ιδιαίτερη, ανεπαίσθητα σκορδάτη σάλτσα μπλε τυριού. Έμπειρο!
150 γρ. μπλε τυρί της αρεσκείας μας, χοντροθρυμματισμένο , 50 γρ. γιαούρτι πλήρες αγελάδας, στραγγιστό , 50 ml ξινόγαλα , 1 κoυτ. σούπας ελαιόλαδο λίγες σταγόνες χυμός λεμονιού , 1/2 σκελίδα σκόρδο, λιωμένο πολύ καλά , αλάτι, φρεσκοτριμμένο πιπέρι, 650 γρ. μοσχαρίσιος κιμάς από σπάλα και στήθος σε αναλογία 50/50, περασμένος μόνο μία φορά από τη μηχανή , αλάτι, φρεσκοτριμμένο πιπέρι, 4 ψωμάκια πατάτας του εμπορίου ή σπιτικά, 8 φέτες μπέικον , 1 κουτ. σούπας βούτυρο αγελάδας, 4 κουτ. σούπας μπάρμπεκιου σος , 8 μεγάλες ροδέλες κρεμμύδι, 4 κουτ. σούπας πίκλες της αρεσκείας μας, ψιλοκομμένες, 4 φύλλα μαρούλι iceberg
Για το Blue Cheese Smokey Burger ξεκινάμε με την σάλτσα και σε μπολ αναμειγνύουμε με σύρμα όλα τα υλικά. Αφήνουμε τη σάλτσα στο ψυγείο για 2 ώρες, να «δέσουν» οι γεύσεις.Σε μπολ ανακατεύουμε απαλά τον κιμά με αλατοπίπερο. Προσοχή στο αλατοπίπερο, γιατί θα ρίξουμε επιπλέον κατά το ψήσιμο του μπιφτεκιού. Χωρίζουμε τον κιμά σε 8 μπάλες ίδιου μεγέθους.Ζεσταίνουμε ένα τηγάνι σε δυνατή φωτιά μέχρι να κάψει πολύ καλά. Ανάλογα με το μέγεθος του τηγανιού, βάζουμε μέσα 1-2 μπάλες κιμά και με μια φαρδιά σπάτουλα πιέζουμε να ανοίξουν και να γίνουν λεπτά μπιφτέκια ακαθόριστου σχήματος. Αλατοπιπερώνουμε και ψήνουμε για περίπου 2 λεπτά, μέχρι οι άκρες του μπιφτεκιού και η κάτω πλευρά να καραμελώσουν. Γυρίζουμε με φαρδιά σπάτουλα τα μπιφτέκια από την άλλη πλευρά και αλατοπιπερώνουμε. Ψήνουμε για ακόμη 1-2 λεπτά, μέχρι να καραμελώσει και αυτή η πλευρά, προσέχοντας να μην καεί.Εδώ θα πρέπει οπωσδήποτε να ψήσουμε σε πλάκα ψησίματος είτε έχουμε ψησταριά γκαζιού είτε ψησταριά με κάρβουνα, ώστε να μην διαλυθεί στη σχάρα η μπάλα του κιμά καθώς την πιέζουμε με τη σπάτουλα. Ζεσταίνουμε καλά την πλάκα σε μέτρια προς δυνατή φωτιά, βάζουμε τις μπάλες κιμά και με μια φαρδιά σπάτουλα πιέζουμε να ανοίξουν και να γίνουν λεπτά μπιφτέκια ακαθόριστου σχήματος. Μεγάλη προσοχή! Το μπιφτέκι θα το πατήσουμε μόνο μία φορά πριν αρχίσει να ψήνεται. Μετά χάνει υγρά. Αλατοπιπερώνουμε και ψήνουμε για περίπου 3 λεπτά, μέχρι οι άκρες του μπιφτεκιού και η κάτω πλευρά να καραμελώσουν. Γυρίζουμε με φαρδιά σπάτουλα τα μπιφτέκια από την άλλη πλευρά και αλατοπιπερώνουμε. Ψήνουμε για ακόμη 2 λεπτά, μέχρι να καραμελώσει και αυτή η πλευρά.Στη ζεστή σχάρα ή στο τηγάνι όπου ψήσαμε τα μπιφτέκια, ψήνουμε και τις φέτες μπέικον μέχρι να γίνουν ελαφρώς τραγανές, για περίπου 1-2 λεπτά από κάθε πλευρά.Κόβουμε στη μέση τα ψωμάκια και βουτυρώνουμε καλά τις εσωτερικές τους πλευρές. Στη ζεστή πλάκα ή στο τηγάνι όπου ψήσαμε τα μπιφτέκια, ψήνουμε τα ψωμάκια από το εσωτερικό τους για 1 λεπτό, μέχρι να ροδίσουν.Απλώνουμε στις εσωτερικές πλευρές των ψωμιών από 1 κουτ. σούπας μπάρμπεκιου σος.Στο κάτω ψωμάκι τοποθετούμε από ένα iceberg, 2 μπιφτέκια εναλλάξ με 2 φέτες μπέικον, 1 κουτ. σούπας από τη σάλτσα μπλε τυριού, 1 κουτ. σούπας από τις πίκλες και 2 ροδέλες κρεμμύδι. Καλύπτουμε με το πάνω ψωμάκι και σερβίρουμε το Blue Cheese Smokey Burger.
Μοσχαρίσιος κιμάς,Τυρί,BBQ